
Projekto „Švietimo pagalbos ir koordinuotai teikiamų paslaugų užtikrinimas Alytaus rajono savivaldybėje“
PSICHOTERAPEUTO PASLAUGŲ
 TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1. Pirkėjas / Perkančioji organizacija – Alytaus rajono savivaldybės administracija
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
2. PIRKIMO OBJEKTAS
2.1. Pirkimo objektas – psichoterapeuto paslaugos (toliau – paslaugos);
2.2. Paslaugų pirkimo pagrindas - įgyvendinamas projektas „Švietimo pagalbos ir koordinuotai teikiamų paslaugų užtikrinimas Alytaus rajono savivaldybėje“;
2.3. Tikslinė paslaugų gavėjų grupė - vaikai turintys specialiųjų ugdymosi poreikių, vaikai augantys  šeimose, patiriančiose socialinę riziką.

3. REIKALAVIMAI PASLAUGOMS
3.1. Paslaugų suteikimo terminai - nuo sutarties pasirašymo dienos iki 2028 vasario 28 d. 
3.2. Paslaugų teikimo vietos: 
3.2.1. Butrimonių gimnazija, Draugystės g. 1, Butrimonys, Alytaus r.;
3.2.2. Butrimonių gimnazijos Punios pagrindinio ugdymo skyrius, Maironio g. 38, Punia, Alytaus r.;
3.2.3. Pivašiūnų gimnazijos pagrindinio ugdymo skyrius, Mokyklos g. 3, Pivašiūnų k., Alytaus r.;
3.2.4. Simno gimnazija, Vytauto g. 83, Simnas, Alytaus r.;
3.2.5. Miroslavo gimnazija, Vienuolyno g. 16, Miroslavo k., Alytaus r.;
3.2.6. Daugų Vlado Mirono gimnazija, Vlado Mirono g. 2, Daugai, Alytaus r.;
3.2.7. Daugų Vlado Mirono gimnazijos Alovės pagrindinio ugdymo skyrius, Mokyklos g. 5, Alovės k., Alytaus r.;
3.2.8. Krokialaukio Tomo Noraus – Naruševičiaus gimnazija, Žuvinto g. 41, Krokialaukis, Alytaus r.;
3.2.9. Alytaus rajono savivaldybės pirminės sveikatos priežiūros centras, Naujoji g. 48, Alytus.
3.3. Paslaugos apima - individualias konsultacijas vaikams, turintiems specialiųjų ugdymosi poreikių ir (ar) augantiems socialinę riziką patiriančiose šeimose, taip pat jų tėvams (globėjams). 
3.4. Konsultacijų tikslas – įvertinti vaikų psichikos sveikatos būklę, nustatyti galimus emocinius ir elgesio sutrikimus, rekomenduoti tinkamas gydymo ar psichologinės pagalbos priemones, teikti metodinę pagalbą tėvams (globėjams) bei prisidėti prie vaikų sėkmingesnės integracijos į ugdymo procesą ir socialinę aplinką.
3.5. Po suteiktų konsultacijų Tiekėjas privalo pateikti pasirašytą paslaugų suteikimo žurnalą, konsultacijų ataskaitą bei rekomendacijas dėl tolimesnės pagalbos poreikio. Tiekėjui apmokama tik už faktiškai suteiktas paslaugas, pateikus visus sutartyje numatytus dokumentus. Tiekėjas neturi teisės reikalauti jokių papildomų išlaidų, viršijančių sutartą paslaugų įkainį. Į paslaugų įkainį turi būti įskaičiuoti visi mokesčiai ir visos išlaidos, susijusios su paslaugų teikimu.
3.6. Perkančioji organizacija su tiekėju suderina individualių konsultacijų laiką, trukmę, ir skaičių vienam asmeniui pagal individualų poreikį.

3. APLINKOSAUGINIAI REIKALAVIMAI
3.1. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo II skyriaus 4.4.4. papunktį.
Tiekėjas įsipareigoja bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su sutarties vykdymu susiję dokumentai Pirkėjui turi būti pateikti tik elektroniniu formatu (jeigu sutartyje ir (ar) jos prieduose nenumatyta kitaip). Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.


